11. Forslag til lokalplan nr. 409 og tillæg nr. 4 til Kommuneplan 2021-32 - Boligområde i 
[adresse]Tidl. politisk behandling PU, 04.05.21, pkt. 3
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 409 – Boligområde i 
[adresse]” og ”Forslag til tillæg nr. 4 til Kommuneplan 2021-32”. Planforslagene fremlægges 
efterfølgende i offentlig høring.
Området udgør ca. 11,3 ha og består af tre separate arealer, herunder to private arealer og et areal, som 
er ejet af Favrskov Kommune.
Formålet med lokalplanen er at muliggøre, at området kan bebygges med åben-lave og tæt-lave boliger 
med tilhørende fri- og opholdsarealer. 
I forbindelse med lokalplanprocessen er der taget stilling til, hvordan overfladevand kan håndteres ved en 
fremtidig realisering af lokalplanen. Herudover er der foretaget beregninger, der redegør for, at der ikke 
sker øget tilførsel af fosfor til [adresse]. 
VURDERING
Der er i tilknytning til lokalplanen udarbejdet et tillæg til Kommuneplan 2021-32, som udvider rammeområde 
11.BO.2 for at skabe bedre mulighed for landskabelig indpasning af to nye regnvandsbassiner i området. 
Lokalplanen giver mulighed for åben-lav boligbebyggelse i hele lokalplanområdet. For to afgrænsede 
delområder er der skabt supplerende mulighed for, at der som erstatning for de åben-lave boliger kan 
opføres to mindre tæt-lave bebyggelser. Herved gøres lokalplanen mere robust i forhold til at muliggøre de 
boligtyper, som efterspørges på realiseringstidspunktet.
Lokalplanen viderefører de udstykningsprincipper, der er anvendt i udstykningen af de tilgrænsende 
boligområder syd for området, henholdsvis Engbakken, [adresse] samt Sydmarken og [adresse]. For 
at skabe mere plads til landskabet og fælles rum til ophold og grønne arealer centralt i de nye bebyggelser, 
er de smalle grønne bånd, der kendetegner Møllebakke/Engbakke-kvarteret, dog ikke gentaget i 
lokalplanområdet.
Håndtering af regnvand skal ske på overfladen, og lokalplanen indeholder bl.a. bestemmelser om, at 
regnvand skal afledes i åbne render eller grøfter, så det bliver rekreativ kvalitet for området. Visse steder 
skal vandet ledes i lukkede rør eller tætte grøfter af hensyn til beskyttet natur i nærheden. 
Vandhåndteringen vurderes at være i overensstemmelse med retningslinjerne i Kommuneplan 2021-32 
vedrørende bæredygtig vandhåndtering herunder indarbejdelse af LAR-løsninger i byudviklingen.
Spildevand fra [adresse] ledes til [adresse] spildevandsledninger og renseanlæg. Idet en fremtidig 
realisering af nærværende lokalplan vil øge omfanget af spildevand, der skal bortledes via 
Sagsnr. EMN-2022-00235
DokID: 2567318
Katrine Jessen
Byråd
29-03-2022 19:00
spildevandsnettet, 
vil 
der 
parallelt 
med 
lokalplanprocessen 
søges 
afklaring 
vedrørende 
spildevandshåndteringen hos Aarhus Vand. Den endelige vedtagelse af lokalplanen vil afvente denne 
afklaring. 
ØKONOMI
Udbygningen af området forventes realiseret delvist som privat udstykning, delvist som kommunal 
udstykning. 
Boligvejene klassificeres som offentlige, og der må forventes udgifter til efterfølgende kommunal drift og 
vedligeholdelse.
Lokalplanområdet er beliggende i landzone og overføres ved lokalplanens endelige vedtagelse til byzone. 
Det forudsættes, at de private ansøgere underskriver aftale om forbud mod brug af pesticider inden for 
lokalplanområdet.
INDDRAGELSE
Borgerinddragelse og kommunikation om forslaget til lokalplan og kommuneplantillæg sker efter reglerne i 
planloven. Det er et selvstændigt mål med planloven, at offentligheden i videst muligt omfang inddrages i 
planlægningsarbejdet. 
Forslaget til lokalplan og kommuneplantillæg skal offentliggøres ved annoncering på kommunens 
hjemmeside med en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 409 Boligområde i [adresse]” og ”Forslag til tillæg nr. 4 til Kommuneplan 
2021-32” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 14. marts 2022: 
Fraværende: Ingen
Indstilles godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Forslag til lokalplan nr. 409 og tillæg nr. 4 - Boligområde i [adresse] (2576378)
